আগামীতে আন্ডারগ্রাউন্ড মেট্রোরেল নির্মাণের পরিকল্পনাও বাস্তবায়ন করা হবে। খিলক্ষেত স্টেশন থেকে যমুনা ফিউচার পার্ক এবং বারিধারা নতুন বাজার পর্যন্ত আন্ডারগ্রাউন্ড মেট্রোরেল হবে। বারিধারা এলিভেটেড স্টেশন থেকে উত্তর বাড্ডা-গুলশান-১-বাড্ডা-রামপুরা স্টেশন পর্যন্ত হবে এলিভেটেড রেলপথ। রামপুরা এলিভেটেড স্টেশন থেকে মালিবাগ-রাজারবাগ-কমলাপুর পর্যন্ত আন্ডারগ্রাউন্ড মেট্রোরেল হবে। পরিকল্পিত প্রকল্পসমূহ বাস্তবায়নে প্রতিবন্ধকতা বা অনাকাক্সিক্ষত গতিহীনতা না এলে মাত্র দেড় থেকে সর্বোচ্চ দুই দশকের মধ্যেই ঢাকার গণপরিবহন ব্যবস্থা সুগম, যাত্রীবান্ধব ও আধুনিক হয়ে উঠবে বলে আশা করা যায়।